আভান আভাল আদু
আভাল আভান আদু (তামিল: அவன் அவள் அது, অনুবাদ 'সে (পুরুষ), সে (নারী) এবং ওটা') হচ্ছে ১৯৮০ সালে মুক্তিপ্রাপ্ত একটি তামিল চলচ্চিত্র। চলচ্চিত্রটি গর্ভভাড়ার কাহিনী নিয়ে, মুক্ত শ্রীনিবাসের পরিচালনায় চলচ্চিত্রটি প্রযোজনা করেছিলেন এস সুন্দর। চলচ্চিত্রটিতে মুখ্য ভূমিকায় শিবকুমার, লক্ষ্মী, শ্রীপ্রিয়া এবং তেঙ্গাই শ্রীনিবাস অভিনয় করেছিলেন। সঙ্গীত পরিচালনা করেছিলেন এম এস বিশ্বনাথ। চলচ্চিত্রটির কাহিনী শিবশঙ্করীর লেখা গল্প ওরু সিঙ্গাম মুয়ালাগিরাদু অবলম্বনে নির্মিত হয়েছিলো।